ພວກປະທ້ວງ ໃນຫວຽດນາມ ປະກອບ ພິທີຂີດໝາຍ ຄົບຮອບ 35 ປີ ຂອງສົງຄາມຊາຍແດນ ກັບຈີນ (ສະໄລດ໌)
ພວກປະທ້ວງຕໍ່ຕ້ານຈີນ ພາກັນຍ່າງ ອ້ອມບຶງແຫ່ງນຶ່ງ ໃນຮາໂນຍ ເພື່ອໄປວາງພວງມາລາ ຢູ່ວັດແຫ່ງນຶ່ງ ໃນວັນຄົບຮອບ ສົງຄາມຊາຍແດນ ທີ່ນອງເລືອດ ກັບຈີນ.
ພວກປະທ້ວງຕໍ່ຕ້ານຈີນໃນຫວຽດນາມ ໄດ້ພາກັນປະກອບ ພິທີເປັນຂີດໝາຍວັນຄົບຮອບ 35 ປີ ຂອງສົງຄາມຊາຍ ແດນທີ່ນອງເລືອດກັບຈີນ ໂດຍພາກັນວາງດອກໄມ້ຢູ່ທີ່ວັດ ແຫ່ງນຶ່ງໃນໃຈການກຸງຮາໂນຍ ໃນເບື້ອງຕົ້ນ ພວກປະທ້ວງໄດ້ຕັ້ງໃຈວ່າ ຈະໄປວາງພວງ ມາລາ ຢູ່ທີ່ອະນຸສາວະລີຮູບປັ້ນທີ່ມີຊື່ສຽງອັນນຶ່ງໃນນະຄອນ ຫຼວງ ແຕ່ຖືກກີດກັນ ໂດຍພວກເຕັ້ນ aerobic ອອກກຳລັງ ກາຍຈຸນຶ່ງ ແລະພວກເຕັ້ນລຳອີກຫຼາຍຄົນ ທີ່ເປີດດົນຕີສຽງ ດັງໆ ພວກປະທ້ວງພາກັນສົງໄສວ່າ ລັດຖະບານໄດ້ວ່າຈ້າງພວກນັກຟ້ອນ ໃຫ້ໄປຕັນທາງເຂົ້າໄປຍັງອະນະສາວະລີແຫ່ງນັ້ນ ພວກເຂົາເຈົ້າຈຶ່ງພາກັນຍ່າງໄປຍັງວັດ Ngoc Son ທີ່ນັກທ່ອງທ່ຽງນິຍົມກັນໄປເບິ່ງ ແລະພາກັນວາງພວງມາລາຂອງເຂົາເຈົ້າ ຢູ່ທີ່ນັ້ນ ຈີນໄດ້ຮຸກຮານໃນພວກແຂວງພາກເໜືອຂອງຫວຽດນາມ ໃນເດືອນກຸມພາປີ 1979 ຫຼັງຈາກພວກທະຫານຫວຽດນາມ ໄດ້ໂຄ່ນລົ້ມອຳນາດປົກຄອງຂະເໝນແດງ ທີ່ກຸງປັກກິ່ງ ໜຸນຫຼັງໃນກຳປູເຈຍນັ້ນ ສົງຄາມເປັນເວລາສັ້ນໆ ແຕ່ນອງເລືອດ ໄດ້ເຮັດໃຫ້ປະຊາຊົນຫຼາຍໝື່ນຄົນຈາກທັງສອງ ຝ່າຍເສຍຊີວິດໄປ ແລະໄດ້ຍຸດຕິລົງ ດ້ວຍການຖອນກຳລັງອອກໄ ປຂອງຝ່າຍຈີນ ສອງປະເທດ ໄດ້ມີບັນຫາຂັດແຍ້ງເລື້ອງເຂດນ້ຳແດນດິນກັນມາເປັນເວລາດົນນານ ກ່ຽວ ກັບໝູ່ ເກາະ Paracel ແລະໝູ່ເກາະ Spratley ແຕ່ເຖິງຢ່າງໃດກໍຕາມ ຈີນຍັງເປັນປະ ເທດນຶ່ງໃນບັນດາຄູ່ການຄ້າທີ່ໃຫຍ່ທີ່ສຸດຂອງຫວຽດນາມຢູ່